Μακαρονάδα σεριφιώτικη του γάμου με αρνάκι
Όπως το λέει και το όνομά της, αυτή η μακαρονάδα σερβίρεται στη Σέριφο, στο τραπέζι του γάμου. Σημαντικό ρόλο στη νοστιμιά της παίζει το καλό ντόπιο τυρί.
1 κιλό αρνί, σπάλα και μπούτι, κομμένο σε μερίδες (στο νησί βάζουν ζυγούρι, δηλαδή αρνί ενός έτους)      , 4 κρεμμύδια ξερά, ψιλοκομμένα, 4 σκελίδες σκόρδου, ψιλοκομμένες, 200 ml ελαιόλαδο, 150 ml κόκκινο κρασί, ξηρό, 1 κουτ. σούπας πελτές ντομάτας,  6 ώριμες ντομάτες, τριμμένες στον τρίφτη (ή 2 κονσέρβες ολόκληρα ντοματάκια, πολτοποιημένα στον πολυκόφτη),  2 φύλλα δάφνης, 10 κόκκοι μπαχάρι,  1/2 κουτ. γλυκού κανέλα, σε σκόνη,  αλάτι, πιπέρι φρεσκοτριμμένο, 1 πακέτο (500 γρ.) σπαγκέτι Νο 6,  500 γρ. τυρί σεριφιώτικο ή ξερή μυζήθρα, ψιλοτριμμένη, για το σερβίρισμα
Για να ετοιμάσουμε τη σεριφιώτικη μακαρονάδα του γάμου, πρώτα βάζουμε σε μια κατσαρόλα το αρνί με μπόλικο νερό να το σκεπάζει και το βράζουμε σε μέτρια φωτιά από 2 μέχρι 4 ώρες, αναλόγως του πόσο σκληρό είναι, μέχρι να μαλακώσει καλά. Στραγγίζουμε καλά το κρέας, σουρώνουμε το ζωμό και την αφήνουμε κατά μέρος.Σε άλλη κατσαρόλα ζεσταίνουμε το ελαιόλαδο σε δυνατή φωτιά και σοτάρουμε τα κρεμμύδια και το σκόρδο για 4-5 λεπτά ή μέχρι να μαλακώσουν.Προσθέτουμε τον πελτέ και σοτάρουμε για 2-3 λεπτά ακόμα.Σβήνουμε με το κρασί και αφήνουμε 2-3 λεπτά μέχρι να εξατμιστεί το αλκοόλ.Προσθέτουμε τις ντομάτες, τα φύλλα δάφνης, το μπαχάρι και την κανέλα. Αντί για νερό, προσθέτουμε τον ζωμό του αρνιού.Κόβουμε το κρέας σε μικρές μερίδες και το ρίχνουμε και αυτό μέσα στη σάλτσα. Βράζουμε σε μέτρια φωτιά για 10-15 λεπτά ή μέχρι να δέσει και να πυκνώσει η σάλτσα.Παράλληλα, βράζουμε σε άφθονο αλατισμένο νερό τα ζυμαρικά για 5-7 λεπτά και τα στραγγίζουμε.Αφαιρούμε το κρέας με τρυπητή κουτάλα και το κρατάμε ζεστό σε μια πιατέλα.Ρίχνουμε στη σάλτσα τα ζυμαρικά και ανακατεύουμε καλά για 1-2 λεπτά.Πασπαλίζουμε μια μεγάλη πιατέλα με μπόλικο τριμμένο τυρί, σερβίρουμε εκεί τα μακαρόνια με τη σάλτσα και πασπαλίζουμε και πάλι με μπόλικο τυρί. Το κρέας το σερβίρουμε σε χωριστή πιατέλα.
Αρνί,Ζυμαρικά,Κρέας,Ντομάτα,Τυρί